smcproject/ml-wiki-sentences huggingface dataset:
മുളപ്പിയ്ക്കൽ , പാചകം, പുളിപ്പിക്കൽ, മാൾട്ടിംഗ് തുടങ്ങിയ പല പരമ്പരാഗത ഭക്ഷണനിർമ്മാണ രീതികളും ഫൈറ്റിക് ആസിഡ്, പോളിഫെനോൾസ്, ഓക്സാലിക് ആസിഡ് തുടങ്ങിയ ചില ആന്റിന്യൂട്രിയന്റുകൾ കുറയ്ക്കുന്നതിലൂടെ സസ്യഭക്ഷണങ്ങളുടെ പോഷകഗുണം വർദ്ധിപ്പിക്കുന്നു .
ധാന്യങ്ങളും പയർവർഗ്ഗങ്ങളും ഭക്ഷണത്തിന്റെ പ്രധാന ഭാഗമാകുന്ന സമൂഹങ്ങളിൽ ഇത്തരം സംസ്കരണ രീതികൾ വ്യാപകമായി ഉപയോഗിക്കപ്പെടുന്നു.
അത്തരം സംസ്കരണത്തിന്റെ ഒരു പ്രധാന ഉദാഹരണം മരച്ചീനി പൊടി ഉൽപ്പാദിപ്പിക്കുന്നതിന് ഫെർമെന്റേഷൻ ചെയ്യുന്നത് ആണ്.
ഫെർമെന്റേഷൻ കിഴങ്ങിലെ വിഷവസ്തുക്കളുടെയും ആന്റിന്യൂട്രിയന്റുകളുടെയും അളവ് കുറയ്ക്കുന്നു.
ഇതും കാണുക ആന്റിമെറ്റാബോളൈറ്റ് ജൈവകീടനാശിനി അവലംബം ↑ ↑ ↑ ↑ ↑ {{ cite journal }} :  CS1 maint: unflagged free DOI ( link ) 1 2 {{ cite journal }} :  CS1 maint: unflagged free DOI ( link ) ↑ ↑ ↑ ↑ ↑ ↑ {{ cite journal }} :  CS1 maint: unflagged free DOI ( link ) ↑ {{ cite journal }} :  CS1 maint: unflagged free DOI ( link ) ↑ {{ cite journal }} :  CS1 maint: unflagged free DOI ( link ) ↑ ↑ ↑ {{ cite journal }} :  CS1 maint: unflagged free DOI ( link ) ↑ ↑ ↑ ↑ ↑ ↑ ↑ ↑ ↑ ↑ കൂടുതൽ വായനയ്ക്ക്
ആന്റിജൻ ഇംഗ്ലീഷ് വിലാസം https://ml.wikipedia.org/wiki/Antigen Each antibody binds to a specific antigen; an interaction similar to a lock and key.
പ്രതിരോധവ്യവസ്ഥയുടെ കോശങ്ങളുമായി പ്രവർത്തിച്ച് അവയെ സംവേദനശീലമാക്കുകയും പ്രതിദ്രവ്യങ്ങളുടെ (antibody) ഉല്പാദനത്തിനും ഉത്സർജ്ജനത്തിനും പ്രേരിപ്പിക്കുകയും അതേത്തുടർന്ന് പ്രതിദ്രവ്യങ്ങളാൽ ഉദാസീനമാക്കപ്പെടുകയോ (neutralize) കോശപ്രതലതന്മാത്രകളാൽ ബന്ധിക്കപ്പെടുകയോ ചെയ്യപ്പെടുകയും ചെയ്യുന്ന വസ്തുക്കളെയാണ് ആന്റിജൻ (പ്രതിജനകം) എന്നു പറയുന്നത്.
പൊതുവേ ആന്റിജൻ എന്ന വാക്കുകൊണ്ട് വിവക്ഷിക്കുന്നത് ശരീരം അന്യമായി കണക്കാക്കി പ്രതിരോധപ്രക്രിയകളിലൂടെ ആക്രമിക്കുന്ന രോഗാണുക്കളുടെയോ അപദ്രവ്യങ്ങളുടെയോ തന്മാത്രകളെയാണെങ്കിലും സ്വശരീരത്തിലെ വിവിധ തന്മാത്രകൾക്കും ആന്റിജനായി വർത്തിക്കാം.
ഒരു രോഗാണുകോശത്തിന്റെ സ്തരോപരിതല തന്മാത്രകളും കോശാന്തർഭാഗത്തെ കണികകളും മുതൽ അതിന്റെ ജനിതകവസ്തുക്കൾ വരെയുള്ള ഏത് ഘടകത്തിനും പ്രതിജനകമായി പ്രവർത്തിക്കാൻ കഴിവുണ്ട്.
ആന്റിജനായി വർത്തിക്കുന്ന തന്മാത്രകളധികവും മാംസ്യങ്ങളാണെങ്കിലും മാംസ്യങ്ങളല്ലാത്ത രാസഘടനയുള്ള വസ്തുക്കൾക്കും ആന്റിജനായി വർത്തിക്കാമെന്ന് കണ്ടിട്ടുണ്ട്.
മാംസ്യങ്ങളുമായി സംയോജിച്ച പോളീസാക്കറൈഡ് (ബഹുശാർക്കരം) തന്മാത്രകളും ശുദ്ധമായ പോളിസാക്കറൈഡുകളും പ്രതിജനകസ്വഭാവം കാണിക്കുന്നത് ഇതിനൊരുദാഹരണമാണ്.
സ്വയം‌പ്രതിരോധാവസ്ഥാ രോഗങ്ങളോ സംയോജകകലാ (connective tissue) രോഗങ്ങളോ ഉള്ള വ്യക്തികളിൽ ജനിതകവസ്തുക്കളായ ഡി‌.
ഏ , ആർ‌.
ഏ എന്നിവയെ സ്വശരീരം പ്രതിജനകങ്ങളായി കണക്കാക്കി പ്രതിദ്രവ്യങ്ങൾ സൃഷ്ടിക്കുന്ന അവസ്ഥയുണ്ടാകാറുണ്ട്.
ശരീരത്തിൽ വളരുന്ന അർബുദങ്ങളിലെ കോശഭാഗങ്ങളെയും അവ ഉല്പാദിപ്പിക്കുന്ന ചില തന്മാത്രകളെയും പ്രതിജനകമായി കണ്ട് ആക്രമിക്കുന്നതും സാധാരണമാണ്.
പ്രതിജനകങ്ങളെ തിരിച്ചറിയാനും ബന്ധിക്കാനും കഴിവുള്ള തന്മാത്രകളാണ് ആന്റിബോഡി (പ്രതിദ്രവ്യങ്ങൾ).
ബി-ലസികാണു , ടി-ലസികാണു എന്നിവയിൽ കാണുന്ന കോശസ്തര സ്വീകരിണികൾക്കും ഇതേ കഴിവുണ്ട്.
രോഗാണുക്കളടക്കമുള്ള അന്യകോശങ്ങളെയും അവ വഹിക്കുന്ന പ്രതിജനകങ്ങളെയും ഭക്ഷകക്രിയയിലൂടെയോ (phagocytosis) കോശപാനക്രിയയിലൂടെയോ (pinocytosis) വിഴുങ്ങി സംസ്കരിച്ച് ഊതകസംയോജ്യ സംശ്ലിഷ്ട തന്മാത്രകളോടൊത്ത് അവതരിപ്പിക്കുമ്പോഴാണ് ഏതാണ്ട് എല്ലാ ലസികാണുക്കളും പ്രതിജനകങ്ങളെ തിരിച്ചറിഞ്ഞ് ബന്ധിക്കുക.
ഊതകസംയോജ്യ തന്മാത്രകളുടെ സഹായമില്ലാതെയും ചില അവസരങ്ങളിൽ ലസികാണു-പ്രതിജനക ബന്ധനം സാധ്യമാണ് (ഉദാ: മൈകോബാക്റ്റീരിയത്തിന്റെ ലിപ്പിഡ് പ്രതിജനകങ്ങളും ടി-ലസികാണുക്കളും തമ്മിലെ ബന്ധനം).
പ്രതിരോധപ്രക്രിയകളെ ഉത്തേജിപ്പിക്കുന്ന സ്വഭാവമുള്ളതിനാൽ പ്രതിജനകങ്ങൾക്ക് വൈദ്യശാസ്ത്രത്തിൽ വളരെയധികം പ്രാധാന്യമുണ്ട്.
വിവിധ രോഗാണുക്കളുടെ കോശഘടകങ്ങളെ വേർതിരിച്ച് അവയിലെ പ്രതിജനക സ്വഭാവം കാണിക്കുന്ന തന്മാത്രകളെ തെരഞ്ഞെടുത്ത് അരിച്ചുമാറ്റി ശുദ്ധീകരിച്ച് ജന്തുക്കളിൽ കുത്തിവയ്ക്കുമ്പോൾ പ്രസ്തുത രോഗാണുക്കൾ ഒരു അണുബാധാവസ്ഥയിൽ ശരീരത്തെ ആക്രമിച്ചാൽ ഉണ്ടാകുന്നതിനു സമാനമായ  പ്രതിരോധപ്രവർത്തനങ്ങളും ബി-ലസികാണുപ്രേരിതമായ പ്രതിദ്രവ്യനിർമ്മാണവും ബി-സ്മൃതിലസികാണുക്കളുടെ പരിപക്വനവും ഒക്കെ ഉണ്ടാക്കാൻ സാധിക്കും.
പൂർണമായ ഒരു രോഗാണുബാധയുടെ ലക്ഷണങ്ങൾ കാണിക്കാതെയും രോഗം ഉണ്ടാക്കാതെയും സംസ്കരിച്ച പ്രതിജനകങ്ങളെ മാത്രമുപയോഗിച്ച് നടത്തുന്ന പ്രതിരോധ കുത്തിവയ്പ്പുകൾ വഴി ഉളവാകുന്ന നിഷ്ക്രിയ പ്രതിരോധവത്കരണം (passive immunisation) ഇങ്ങനെ സാധിച്ചെടുക്കുന്നതാണ്.
ആന്റിക്വാറാ ഡോൾമെൻസ് സൈറ്റ് ഇംഗ്ലീഷ് വിലാസം https://ml.wikipedia.org/wiki/Antequera_Dolmens_Site
ആന്റിക്വാറാ ഡോൾമെൻസ് സൈറ്റ് എന്നത് സ്പെയിനിലെ, അൻഡലൂസിയയിലെ ആന്റിക്വാറ നഗരത്തിൽ സ്ഥിതിചെയ്യുന്ന ശ്രേണിയായി മൂന്ന് സാംസ്ക്കാരിക സ്മാരകങ്ങളും (Dolmen of Menga, Dolmen of Viera and Beehive tomb of El Romeral) പ്രകൃത്യാലുള്ള രണ്ട് സ്മാരകങ്ങളും (Peña de los Enamorados and El Torcal ) ഉള്ള സാംസ്ക്കാരിക പൈതൃകമാണ്.
Archaeological complex Dolmens of Antequera ആണ് ഇതിന്റെ സംരക്ഷണത്തിനായുള്ള സാംസ്ക്കാരിക സ്ഥാപനം.
2016ലാണ് ഇതിനെ ലോക പൈതൃക സ്ഥലമായി പ്രഖ്യാപിച്ചത്.
ഡോൾമെൻ ഓഫ് മെൻക ബീഹൈവ് ടോബ് ഫ് എൽ റൊമേറാ പെന ഡി ലോസ് എനാമൊറാഡോസ് ഡോൾമെൻ ഓഫ് വിയറാ ഇതും കാണുക ഡോൾമെൻ ഓഫ് മെൻക ഡോൾമെൻ ഓഫ് വിയറാ ബീഹൈവ് ടോബ് ഫ് എൽ റൊമേറാ പെന ഡി ലോസ് എനാമൊറാഡോസ് എൽ ടോർക്കൽ ഡി ആന്റിക്വേറാ ആന്റിക്വേറാ അവലംബം ഗ്രന്ഥസൂചിക {{ cite book }} : | work= ignored ( help ) {{ cite book }} : | work= ignored ( help ) {{ cite book }} : | work= ignored ( help ) ; Cite has empty unknown parameter: | publication= ( help ) {{ cite book }} : | work= ignored ( help )
37°01′24″N 4°32′53″W ﻿ / ﻿ 37.0233°N 4.5481°W ﻿ / 37.0233; -4.5481
ആന്റിന ഗാലക്സികൾ ഇംഗ്ലീഷ് വിലാസം https://ml.wikipedia.org/wiki/Antennae_galaxies ആന്റിന ഗാലക്സികൾ.
നാസയുടെ ചിത്രം
അത്തക്കാക്ക നക്ഷത്രരാശിയിലെ (Corvus) പരസ്പരം പിണ്ഡം കൈമാറുന്ന രണ്ട് ഗാലക്സികളാണ്‌ ആന്റിന ഗാലക്സികൾ (NGC 4038/4039).
വില്യം ഹെർഷൽ ആണ്‌ ഇവയെ 1785-ൽ കണ്ടെത്തിയത്.
കൂട്ടിമുട്ടുന്ന ഗാലക്സികളിൽ നമുക്ക് ഏറ്റവും അടുത്തുള്ളതും പ്രായം കുറഞ്ഞതുമായ ഗാലക്സികളിലൊന്നാണ്‌ ഇത്.
ഗാലക്സികൾ കൂട്ടിമുട്ടുന്നതിന്റെ ഫലമായി അവയിൽ നിന്ന് നക്ഷത്രങ്ങളുടെയും പൊടിയുടെയും ഒരു വാൽ പുറത്തേക്ക് തള്ളപ്പെടുന്നു.
ഇത് ഒരു ഷഡ്പദത്തിന്റെ ആന്റിനകളെ അനുസ്മരിപ്പിക്കുന്നു എന്നതിനാലാണ്‌ ഇവയ്ക്ക് ആന്റിന ഗാലക്സികൾ എന്ന പേര്‌ ലഭിച്ചത്.
രണ്ട് ഗാലക്സികളുടെയും കേന്ദ്രങ്ങൾ കൂടിച്ചേർന്ന് ഒരു ഭീമൻ ഗാലക്സിയായി മാറിക്കൊണ്ടിരിക്കുകയാണ്‌.
നമ്മുടെ ഗാലക്സിയായ ആകാശഗംഗയും ആൻഡ്രോമീഡ ഗാലക്സിയും തമ്മിലുള്ള അകലം കുറഞ്ഞുവരികയാണ്‌.
ഏതാണ്ട് 3 ബില്യൺ വർഷങ്ങൾ കൊണ്ട് ഇവ കൂടിച്ചേരും എന്നാണ്‌ അനുമാനിക്കപ്പെടുന്നത്.
അപ്പോൾ എന്തു സംഭവിക്കും എന്നതിനെക്കുറിച്ച് ഒരു ഏകദേശധാരണ ആന്റിന ഗാലക്സികൾ നൽകുന്നു.
അവലംബം ↑ http://www.nasa.gov/multimedia/imagegallery/image_feature_1086.html
ആന്റിഗസ്ട്ര നിശാശലഭം ഇംഗ്ലീഷ് വിലാസം https://ml.wikipedia.org/wiki/Antigastra_catalaunalis
Image by Harold Maxwell-Lefroy
ക്രാമ്പിഡെ കുടുംബത്തിലെ ഒരു നിശാശലഭമാണ് ആന്റിഗസ്ട്ര നിശാശലഭം ( Antigastra catalaunalis ).
Philogène Auguste Joseph Duponchel , 1833 ൽ ഈ ശലഭത്തെക്കുറിച്ച് ആദ്യമായി വിവരിച്ചു.
ഉഷ്ണമേഖലാ- മിതോഷ്ണമേഖലാ പ്രദേശങ്ങളിലെ തദ്ദേശീയവാസിയായ ഈ ശലഭം, ദേശാടനസ്വഭാവം ഉള്ളതിനാൽ മറ്റ് പ്രദേശങ്ങളിലുമെത്താറുണ്ട്.
സ്നാപ് ഡ്രാഗൺ , ലിനാരിയ വൾഗാരിസ് , എള്ള് , സ്ക്രോഫലേറിയേസിയേ , പെഡാലിയേസീ സസ്യങ്ങളിലാണ് ഇത് പ്രധാനമായും ആഹാരം തേടുന്നത്.
ആന്റിന ഇംഗ്ലീഷ് വിലാസം https://ml.wikipedia.org/wiki/Antenna ഒരു ഹ്രസ്വ തരംഗ ആന്റിന
വിദ്യുത്കാന്തികതരംഗങ്ങളെ സ്വീകരിക്കാനോ പ്രസരിപ്പിക്കാനോ ഉപയോഗിക്കുന്ന ഉപാധിയാണ് ആന്റിന അഥവാ ഏരിയൽ .
വിദ്യുത്കാന്തികതരംഗങ്ങളെ വൈദ്യുത പ്രവാഹമായോ അല്ലെങ്കിൽ നേരെ തിരിച്ചോ മാറ്റുകയാണ് ഇവ ചെയ്യുന്നത്.
റേഡിയോ , ടെലിവിഷൻ സംപ്രേഷണ സംവിധാനങ്ങൾ, നേർക്കു നേർ റേഡിയോ ആശയവിനിമയ സംവിധാനങ്ങൾ, റഡാർ , വയർലെസ്സ് ലാനുകൾ തുടങ്ങി ഒട്ടനവധി ഉപകരണങ്ങളിൽ ഇവ ഉപയോഗിക്കുന്നു.
സാധാരണയായി ആന്റിനകൾ തുറസ്സായ സ്ഥലങ്ങളിലാണ് സ്ഥാപിക്കാറ്.
എങ്കിലും ചില പ്രത്യേക ആവൃത്തികൾക്കു വേണ്ടി രൂപകല്പ്പന ചെയ്യുന്ന ഹ്രസ്വ ദൂര ആന്റിനകൾ വെള്ളത്തിനടിയിലും ചിലപ്പോൾ മണ്ണിനടിയിൽ തന്നെയും വയ്കാവുന്നതാണ്.
ആന്റിനയുടെ ഘടകങ്ങളും ഫ്രീക്വൻസിയും
ചിത്രശാല യാഗി ആന്റിന, ഇത് അന്തരീക്ഷത്തിൽ നിന്നും തരംഗങ്ങളെ സ്വീകരിച്ച് പ്രസ്തുത ഉപകരണത്തിലേക്ക് എത്തിക്കുന്നു.
സാറ്റലൈറ്റ് റേഡിയോ ആന്റിന, ഇത് ഉപഗ്രഹത്തിൽ നിന്നും തരംഗങ്ങളെ സ്വീകരിച്ച് റേഡിയോയിലേക്ക് എത്തിക്കുന്നു.
ഉഷ മങ്കേഷ്കർ ഇംഗ്ലീഷ് വിലാസം https://ml.wikipedia.org/wiki/Usha_Mangeshkar
ഹിന്ദി, മറാഠി, കന്നഡ, നേപ്പാളി, ഭോജ്പ്പൂരി, ഗുജറാത്തി എന്നീ ഭാഷകളിൽ അനവധി ഗാനങ്ങൾ ആലപിച്ചിട്ടുള്ള ഇന്ത്യൻ ഗായികയാണ് ഉഷ മങ്കേഷ്കർ .
പണ്ഡിറ്റ്‌ ദീനനാഥ് മങ്കേഷ്കറുടേയും ശേവന്തിയുടേയും (ശുധാമതി) മകളാണ് ഉഷ മങ്കേഷ്കർ.
ലത മങ്കേഷ്കർ, ആഷ ഭോസ്ലെ, മീന ഖദികർ എന്നീ സഹോദരിമാരിലെ ഇളയവളാണ് ഉഷ മങ്കേഷ്കർ.
സംഗീത സംവിധായകനായ ഹൃദയ്നാഥ് മങ്കേഷ്കറുടെ മൂത്ത സഹോദരിയാണ്.
കുറഞ്ഞ ബജറ്റിൽ നിർമിച്ച ജയ് സന്തോഷി മാ (1975) എന്ന സിനിമയ്ക്കു വേണ്ടി പാടിയ ഭക്തിഗാനങ്ങളിലൂടെയാണ് ഉഷ മങ്കേഷ്കർ വെള്ളിവെളിച്ചത്തിൽ എത്തുന്നത്, അത് വലിയ വിജയം നേടുകയും ചെയ്തു.
ആ സിനിമയിലെ ‘മേൻ തോ ആർത്തി’ എന്ന ഗാനത്തിനു മികച്ച പിന്നണി ഗായികയ്ക്കുള്ള ഫിലിംഫെയർ അവാർഡിനു നാമനിർദ്ദേശിക്കപ്പെട്ടു.
2006-ൽ ആ സിനിമയുടെ റീമേക്കിലും ഇതേ ഗാനം ഉഷ മങ്കേഷ്കർ പാടി.
ഉഷ മങ്കേഷ്കറിനു പെയിന്റിംഗിൽ വലിയ താൽപര്യം ഉണ്ട്.
‘മുങ്ങ്ല’ എന്ന പ്രസിദ്ധമായ പാട്ട് ആലപിച്ചതിന് അവർ പ്രശസ്തയാണ്, കൂടാതെ മറാഠി സിനിമയായ പിഞ്ചാരയിലെ പാട്ടുകൾക്കും.
ദൂർദർശനിലെ സംഗീത നാടക പരിപാടിയായ ഫൂൽവന്തിയുടെ നിർമാതാവ് ഉഷ മങ്കേഷ്കർ ആയിരുന്നു.
അവാർഡുകൾ നാമനിർദ്ദേശങ്ങളും ജയ് സന്തോഷി മാ (1975) എന്ന സിനിമയിലെ ഗാനത്തിനു ഏറ്റവും മികച്ച പിന്നണി ഗായികയ്ക്കുള്ള ബിഎഫ്ജെഎ അവാർഡ്സ് ജയ് സന്തോഷി മാ (1975) എന്ന സിനിമയിലെ ‘മേൻ തോ ആർത്തി’ എന്ന ഗാനത്തിനു ഏറ്റവും മികച്ച പിന്നണി ഗായികയ്ക്കുള്ള ഫിലിംഫെയർ അവാർഡിനുള്ള നാമനിർദ്ദേശം ഇൻകാർ (1977) എന്ന സിനിമയിലെ ‘മാങ്ങ്ത്ത ഹെ തോ ആജ്’ എന്ന ഗാനത്തിനു ഏറ്റവും മികച്ച പിന്നണി ഗായികയ്ക്കുള്ള ഫിലിംഫെയർ അവാർഡിനുള്ള നാമനിർദ്ദേശം ഇക്റാർ (1980) എന്ന സിനിമയിലെ ‘ഹംസെ നസർ തോ മിലാവോ’ എന്ന ഗാനത്തിനു ഏറ്റവും മികച്ച പിന്നണി ഗായികയ്ക്കുള്ള ഫിലിംഫെയർ അവാർഡിനുള്ള നാമനിർദ്ദേശം കുടുംബം
നടനും, ഗായകനുമായിരുന്നു ദീനാനാഥ് മങ്കേഷ്കർ.
ശാസ്ത്രീയ സംഗീതത്തിനു പുറമേ നാട്യസംഗീതത്തിലും പ്രാഗല്ഭ്യം ഉണ്ടായിരുന്ന ദീനാനാഥിനു ആദ്യകാലത്ത് ബാബ മഷേൽകറുടെ സംഗീത ശിക്ഷണം ലഭിച്ചിരുന്നു.
ഗായകരായ ലതാ മങ്കേഷ്കർ, ആശാ ഭോസ്ലെ, ഹൃദയ്നാഥ് മങ്കേഷ്കർ, മീനാ ഖാദികർ എന്നിവരുടെ പിതാവുമാണ് ദീനാനാഥ് മങ്കേഷ്കർ.
ഇന്ത്യയിലെ പ്രശസ്ത ചലച്ചിത്രപിന്നണിഗായികയാണ്‌ ലത മങ്കേഷ്കർ.
ഭാരതീയ സംഗീതത്തിൻറെ വാനമ്പാടി എന്നറിയപ്പെടുന്ന ഗായികയാണ്‌ ലത മങ്കേഷ്കർ.
സംഗീതത്തിനുള്ള ഏതാണ്ടെല്ലാ പുരസ്കാരവും ലഭിച്ചിട്ടുണ്ട്.
പ്രശസ്ത ചലച്ചിത്ര പിന്നണിഗായികയായ ആശാ ഭോസ്‌ലേ ഇളയ സഹോദരിയാണ്‌.
പത്മഭൂഷൺ (1969), പത്മവിഭൂഷൺ (1999), ദാദാസാഹിബ്‌ ഫാൽക്കെ അവാർഡ്‌ (1989), ഭാരതരത്നം (2001), മൂന്ന് നാഷനൽ ഫിലിം അവാർഡുകൾ, 12 ബംഗാൾ ഫിലിം ജേർണലിസ്റ്റ് അസോസിയേഷൻ അവാർഡുകൾ എന്നിവ നേടിയിട്ടുണ്ട്.
മറാത്ത നാടകവേദിയിലെ ഗായകനായിരുന്ന ദീനനാഥ് മങ്കേഷ്കറുടെ ആറുമക്കളിൽ മൂത്തയാളായി 1929-ൽ ഇൻഡോറിൽ ഒരു കൊങ്കണി കുടുംബത്തിൽ ലത ജനിച്ചു.
ഹാർദ്ദികാർ എന്ന കുടുംബപ്പേര്, ദീനനാഥിൻറെ സ്വദേശമായ ഗോവയിലെ മങ്കേഷി എന്ന സ്ഥലപ്പേരുമായി ബന്ധപ്പെടുത്തി മങ്കേഷ്കർ എന്നാക്കിയതാണ്‌.
ലത മങ്കേഷ്കറിൻറെ‍ ആദ്യനാമം ഹേമ എന്നായിരുന്നു - പിന്നീട്, ദീനനാഥിൻറെ ഭാവ്ബന്ധൻ എന്ന നാടകത്തിലെ കഥാപാത്രത്തിൻറെ പേരായ ലതിക എന്ന പേരുമായി ബന്ധപ്പെടുത്തി, പേരു ലത എന്നാക്കിമാറ്റുകയാണുണ്ടായത്.
ഈ ദമ്പതികളുടെ മൂത്ത പുത്രിയായിരുന്നു ലത, ഹൃദ്യനാഥ് മങ്കേഷ്കർ, ആശാ ഭോസ്‌ലേ, ഉഷ മങ്കേഷ്കർ, മീനാ മങ്കേഷ്കർ എന്നിവരാണ്‌ സഹോദരങ്ങൾ.
ഇന്ത്യയിലെ പ്രശസ്ത ചലച്ചിത്ര പിന്നണിഗായികയായ ലതാ മങ്കേഷ്‌കരുടെ ഇളയ സഹോദരിയും ഗായികയുമാണ്‌ ആശാ ഭോസ്ലെ.
1933 സെപ്റ്റംബർ 8-ന് ജനിച്ചു.
1943-ൽ ആണ് ആശാ ആദ്യമായി തൻറെ ഗാനം റെക്കോർഡ് ചെയ്തത്‌.
എസ്.ഡി. ബർമ്മൻ, നൌഷാദ്, ഒ.പി.അയ്യർ, എ.ആർ. റഹ്‌മാൻ തുടങ്ങി വിവിധ സംഗീതസം‌വിധായകരുടെ ഈണങ്ങൾക്ക്‌ ആശ പാടിയിട്ടുണ്ട്‌.
ഉദ്ദേശം 12,000 പാട്ടുകൾ ആശ പാടിയിട്ടുണ്ട്.
1968-ൽ ഫിലിംഫെയർ അവാർഡുകളിലൊന്ന്‌ ലഭിച്ചത്‌ ആശയ്ക്കാണ്.
മറാത്ത നാടകവേദിയിലെ ഗായകനായിരുന്ന ദീനനാഥ് മങ്കേഷ്കറുടെ മകളായി 1933-ൽ ഇൻഡോറിൽ ഒരു കൊങ്കണി കുടുംബത്തിൽ ലത ജനിച്ചു.
ലതാ മങ്കേഷ്കർ, ഹൃദ്യനാഥ് മങ്കേഷ്കർ, ഉഷാ മങ്കേഷ്കർ, മീനാ മങ്കേഷ്കർ എന്നിവരാണ്‌ സഹോദരങ്ങൾ.
കുടുംബത്തിൻറെ എതിർപ്പുകളെ അവഗണിച്ച് 16-ആം വയസ്സിൽ 31 വയസ്സുള്ള ഗൺപത്റാവു ഭോസ്‌ലെയെ വിവാഹം കഴിച്ചു.
ഗായകനും സംഗീതസംവിധായകനുമാണ് ഹൃദയ്നാഥ് മങ്കേഷ്കർ.
സംഗീതപാരമ്പര്യമുള്ള കുടുംബത്തിൽ ജനിച്ച ഹൃദയ്നാഥിൻറെ പിതാവ് ദീനാനാഥ് മങ്കേഷ്കർ മഹാരാഷ്ട്രയിലെ അറിയപ്പെടുന്ന ഒരു നാടക നടനും ഹിന്ദുസ്ഥാനി സംഗീതജ്ഞനുമായിരുന്നു.
ആദ്യകാലങ്ങളിൽ ഇൻഡോർ ഘരാനയിലെ വിഖ്യാത സംഗീതജ്ഞനായ ഉസ്താദ് അമിർ ഖാനിൻറെ ശിക്ഷണവും ഹൃദയ്നാഥിനു ലഭിച്ചിരുന്നു.
ഗായകരായ ലതാ മങ്കേഷ്കറിൻറെയും ആശാ ഭോസ്ലെയുടെയും ഇളയ സഹോദരനുമാണ് ഹൃദയനാഥ്.
അവലംബം ↑ rediff.com: Movies: Will Kavi Pradeep get his due?
↑ 69th 70th Annual Hero Honda BFJA Awards 2007 Archived 8 January 2010 at the Wayback Machine .
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഉഷ മങ്കേഷ്കർ
ഉഷാ ജാദവ് ഇംഗ്ലീഷ് വിലാസം https://ml.wikipedia.org/wiki/Usha_Jadhav
പ്രമുഖയായ ഇന്ത്യൻ ചലച്ചിത്ര - ടെലിവിഷൻ അഭിനേത്രിയാണ് ഉഷാ ജാദവ് .
2012 ൽ ധഗ് എന്ന ഹിന്ദി ചിത്രത്തിലെ അഭിനയത്തിന് മികച്ച നടിക്കുള്ള ദേശീയപുരസ്‌കാരം ലഭിച്ചു.
മഹാരാഷ്ട്രയിലെ കോലാപ്പൂരിൽ ജനിച്ചു.
സ്കൂൾ നാടകങ്ങളിലൂടെ അഭിനയ രംഗത്തു വന്നു.
നിരവധി ടെലിവിഷൻ പരമ്പരകളിലും നാടകങ്ങളിലും പരസ്യ ചിത്രങ്ങളിലും അഭിനയിച്ചു.
ടാറ്റാ ഡൊക്കാമ , ഫെവിക്കോൾ , തുടങ്ങിയവയുടെ പരസ്യത്തിൽ അഭിനയിച്ചു.
കോൻ ബനോഗാ ക്രോർപതിയുടെ അമിതാഭ് ബച്ചനൊപ്പമുള്ള പരസ്യ ചിത്രം ശ്രദ്ധേയമായിരുന്നു.
എയ്ഡ്സ് ബാധിതർക്ക് വേണ്ടി പ്രവർത്തിക്കുന്ന റെഡ് റിബൺ റെവലൂഷന്റെ ബ്രാൻഡ് അംബാസിഡർ ആണ് ഉഷ
ഇപ്പോൾ മീരദാ ഡി വിട്രിയോ ( Mirada de Vidrio ( Feature Film ) എന്ന സ്പാനിഷ് ചിത്രത്തിൽ അഭിനയിച്ചുകൊണ്ടിരിക്കുന്നു സിനിമകൾ വർഷം സിനിമ വേഷം ഭാഷ കുറിപ്പുകൾ 2007 ട്രാഫിക് സിഗ്നൽ ഹിന്ദി 2009 ദോ പൈസേ കി ധൂപ്, ചാർ ആനേ കീ ബാരിഷ് ഹിന്ദി 2010 സ്ട്രൈക്കർ രജനി ഹിന്ദി 2010 അശോക് ചക്ര : ട്രിബ്യൂട്ട് ടു റിയൽ ഹീറോസ് മാക്കിവെല്ലി ഹിന്ദി ഗല്ലി ഷോർട്ട് ഫിലിം 2012 ദ മുംബൈ ട്രിലജി ഹിന്ദി ഷോർട്ട് ഫിലിം 2012 ഗുബ്ബാരെ ഹിന്ദി ഷോർട്ട് ഫിലിം 2012 ലാഖോം മേ ഏക് ഹിന്ദി ടി.വി. സീരിയൽ One episode 2012 ധഗ് യശോധ മറാത്തി സിനിമാ കീ ആംഖ് ഹിന്ദി ഷോർട്ട് ഫിലിം മൈ നോട്ടി വൈഫ് ഹിന്ദി ഷോർട്ട് ഫിലിം 2014 ഭൂത് നാഥ് റിട്ടേൺസ് മീന ഹിന്ദി 2015 ദി സ്പേം ഗേൾ ഗേൾ ഇംഗ്ലിഷ് ഷോർട്ട് ഫിലിം 2016 വീരപ്പൻ മുത്തുലക്ഷമി ഹിന്ദി ലക്നൌ ടൈംസ് വിഭ ഹിന്ദി 2017 സാൾട്ട് ബ്രിഡ്ജ് ലിപി ഹിന്ദി 2019 ഫയർ ബ്രാൻഡ് സുനന്ദ റൌത് മറാത്തി ബീ ഹാപ്പി (ദി മ്യുസിക്കൽ ) അവനി ഇംഗ്ലിഷ് പുരസ്കാരങ്ങൾ 2012 ലെ മികച്ച നടിക്കുള്ള ദേശീയപുരസ്‌കാരം ലഭിച്ചു ധഗ് എന്ന ഹിന്ദി ചിത്രത്തിലെ അഭിനയത്തിന് 2013 ലെ  മഹാരാഷ്ട്ര ടൈംസ് സമ്മാൻ അവാര്ഡ് (ധഗ് ) 2013 ലെ മഹാരാഷ്ട്ര സംസ്ഥാന അവാര്ഡ്  (ധഗ്) 2013 ലെ പ്രഹർ ഭൂഷൻ അവാര്ഡ് 2014 ലെ ലോറിയൽ പാരിസ് - ഫെ മിനയുടെ സിനിമയിൽ മികച്ച നേട്ടം കൈവരിച്ച സ്ത്രീ എന്ന അവാർഡിന് അർഹയായി അവലംബം ↑ {{ cite web }} : Italic or bold markup not allowed in: | publisher= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help )
ഉഷാ നന്ദിനി ഇംഗ്ലീഷ് വിലാസം https://ml.wikipedia.org/wiki/Usha_Nandini ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു മലയാള ചലചിത്ര നടിയാണ് ഉഷാ നന്ദിനി .
ഉഷാ ബേബി എന്നാണ് യഥാർത്ഥ നാമം.
1951 ൽശ്രീ കെ ജി രാമൻ പിള്ളയുടെയും ശ്രീമതി സരസ്വതിയമ്മയുടെയും മകളായി കലേശ്വരത്ത് (തിരുവനന്തപുരം )  ജനിച്ചു.
1967ൽ പ്രദർശനത്തിനെത്തിയ അവൾ എന്ന ചിത്രത്തിലൂടെയാണ് ചലച്ചിത്രരംഗത്ത് എത്തിയത്.
ഇരുപതോളം മലയാള ചലച്ചിത്രങ്ങളിലും കാട്ടുമങ്ക എന്ന തമിഴ് ചിത്രത്തിലും അഭിനയിച്ചു.
അഭിനയിച്ച ചിത്രങ്ങൾ നം.
ചലച്ചിത്രം കഥാപാത്രം വർഷം 9 പെരിയാർ ജെസ്സി 1973 10 പോലീസ് അറിയരുത് ലിസി 1973 11 പട്ടാഭിഷേകം 1974 12 ചെക്ക്പോസ്റ്റ് 1974 13 അശ്വതി (ചലച്ചിത്രം) 1974 14 സത്യത്തിന്റെ നിഴലിൽ 1975 16 ക്രിമിനൽസ് 1992 17 അഹം 1992 18 അഞ്ചരക്കല്യാണം 1997 8 ജലകന്യക 1971 7 കാമുകി 1971 6 മകനെ നിനക്കുവേണ്ടി 1971 5 ഓളവും തീരവും നബീസ 1971 4 ആ ചിത്രശലഭം പറന്നോട്ടെ 1970 3 പാടുന്ന പുഴ ഇന്ദു 1968 1 അവൾ 1967 2 നഗരമേ നന്ദി 1967 15 യക്ഷഗാനം 1976 ↑ https://www.m3db.com/artists/23082
ഉഷ ടൈറ്റസ്
കേരള സംസ്ഥാന സാമൂഹ്യക്ഷേക വകുപ്പ് സെക്രട്ടറി, ആരോഗ്യവകുപ്പ് സെക്രട്ടറി, ആരോഗ്യ വിദ്യാഭ്യാസ വകുപ്പ് സെക്രട്ടറി, പാലക്കാട് , കോഴിക്കോട് ജില്ലകളിൽ കലക്ടർ എന്നീ നിലകളിൽ അറിയപ്പെടുന്ന മലയാളിയായ ഐ.എ.എസ്. ഉദ്യോഗസ്ഥയാണ്‌ ഡോ. ഉഷ ടൈറ്റസ്‌ (Dr. Usha Titus).
പാലക്കാട് ജില്ലയിൽ കലക്ടറായി നിയമിക്കപ്പെട്ട ആദ്യ വനിതയാണ് ഉഷ ടൈറ്റസ്.
വെല്ലൂർ ക്രിസ്ത്യൻ മെഡിക്കൽ കോളേജിൽ നിന്നും എം.ബി.ബി.എസ്സും, ജനറൽ മെഡിസിൻ എം.ഡി., ബിരുദാനന്തര ബിരുദവും എടുത്ത ശേഷം 1993 ലാണ് ഇന്ത്യൻ അഡ്മിനിസ്‌ട്രേറ്റീവ് സർവീസിൽ ചേർന്നത്.
കോഴിക്കോട് , പാലക്കാട് എന്നീ ജില്ലകളിൽ കലക്ടറായി സേവനമനുഷ്ഠിച്ചതിനു ശേഷം, ചെന്നൈ ഐ.ഐ.ടി.യിൽ രജിസ്ട്രാരായും സേവനമനുഷ്ഠിച്ചിട്ടുണ്ട്.
ഉഷാ കല്യാണം ചമ്പു ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ചങ്ങനാശ്ശേരി രവിവർമ കോയിത്തന എഴുതിയ ഒരു കൃതിയാണ് ഉഷാ കല്യാണം.
ഇതിൽ 187 ശ്ലോകങ്ങളും 16 ഗദ്യങ്ങളുമുണ്ട്.
ഗ്രാമത്തിൽ കിത്തമ്പുരാന്റെ മീനകേതനചരിതം ചമ്പുവാണ് ഉഷാകല്യാണത്തിനു മാർഗ്ഗ നിർദ്ദേശം നൽകിയതെന്ന് ഉള്ളൂർ അഭിപ്രായപ്പെടുന്നു.
↑ ആധുനിക മലയാള സാഹിത്യം ചരിത്രം പ്രസ്ഥാനങ്ങളിലൂടെ(കെ എം ജോർജ് )
ഉഷാ ഖന്ന ഇംഗ്ലീഷ് വിലാസം https://ml.wikipedia.org/wiki/Usha_Khanna
പ്രശസ്തയായ ഇന്ത്യൻ ചലച്ചിത്രസംഗീത സംവിധായിക ആണ്‌ ഉഷ ഖന്ന .1941 ൽ ഗ്വാളിയോറിൽ ജനിച്ച  ഇവർ ഇന്ത്യൻ ചലച്ചിത്രസംഗീതസംവിധാനത്തിൽ വിജയം  കൈവരിച്ച  ആദ്യ വനിത ആണ്.
30 വർഷത്തോളം ചലചിത്രരംഗത്ത് ഇവരുടെ സജീവ സാന്നിധ്യം ഉണ്ടായിരുന്നു.
സംഗീതജ്ഞനായ മനോഹർ ഖന്നയുടെ മകളാണ് ഉഷ ഖന്ന.
ഇന്നും ചില സിനിമകൾക്കും സീരിയലുകൾക്കും അവർ സംഗീത രചന നിർവഹിക്കുന്നുണ്ട്.
1959  ൽ ദിൽ ദേക്കെ ദേഖോ എന്നാ സിനിമയിലൂടെ രംഗതെത്തിയ അവർ 80 കൾ വരെ  സജീവമായിരുന്നു.
പ്രശസ്ത ഗാനങ്ങൾ ഹിന്ദിയിൽ ദിൽ കെ ടുക്ടെ ടുക്ടെ കർക്കെ-ദാദ(1979 ) മധുബൻ ഖുശ്ബു ദേതാ ഹൈ-സാജൻ ബിനാ സുഹാഗൻ മേരി മുന്നി റാണി സോജാ-മസ്ദൂർ സിന്ദാബാദ് സാവൻ ആജ് ലഗായാ രേ-കാരൺ സോനേ കി ദിൽ ലോഹേ കാ ഹാഥ്-സോനേ കി ദിൽ ലോഹേ കാ ഹാഥ് ഹം തും സെ ജുദാ ഹോ കേ മർ ജായോം ഗേ രോ രോ കേ തേരേ ഗലിയോം മേ രഖേം ഗേ സനം 'ഛോടോ കൽ കി ബാത്തേം കൽ കി ബാത്ത് പുരാനി-ഹം ഹിന്ദുസ്ഥാനി അപ്നേ ലിയേ ജീയേ തോ ക്യാ ജിയേ-ബാദൽ തു ഇസ് തര്ഹാ മേരേ സിന്ദഗി മേ ശാമിൽ ഹെ-ആപ്തോ ഐസേ ന ഥേ ചാന്ദ് കേ പാസ് ജോ സിത്താരാ ഹെ-സോത്തെൻ ഷായദ് മേരി ഷാദി കാ ഖയാൽ-സോത്തെൻ സിന്ദഗി പ്യാർ കാ ഗീത് ഹൈ-സോത്തെൻ മലയാളത്തിൽ
1969ൽ ഇറങ്ങിയ ' മൂടൽമഞ്ഞ് ' എന്ന ചിത്രത്തിനുവേണ്ടി പി. ഭാസ്കരൻ രചിച്ച് കെ.ജെ. യേശുദാസ് പാടിയ നീ മധു പകരൂ മലർ ചൊരിയൂ അനുരാഗ പൌർണമിയേ എന്ന് തുടങ്ങുന്ന ഗാനം അവരെ മലയാളത്തിലും പ്രശസ്ത ആക്കി.
മറ്റു ഗാനങ്ങൾ മാനസ മണി വേണുവിൽ ഗാനം പകർന്നൂ ഭവാൻ-മൂടൽമഞ്ഞ് ഉണരൂ വേഗം നീ സുമറാണി, വന്നു നായകൻ-മൂടൽമഞ്ഞ് മുകിലേ വിണ്ണിലായാലും കണ്ണീരു തൂകും നീ-മൂടൽമഞ്ഞ് കവിളിലെന്തേ കുങ്കുമം കണ്ണിലെന്തേ സംഭ്രമം-മൂടൽമഞ്ഞ് ആറ്റും മണിമേലെ ഉണ്ണിയാർച്- പുത്തൂരംപുത്രി ഉണ്ണിയാർച്ച നീ വരൂ വന ദേവതേ ഏകൻ ഞാൻ എൻ ഓമനേ...
ചിത്രം അഗ്നി നിലാവ് അവാർഡുകൾ
2010 ലെ സ്വരലയ പുരസ്കാരം നേടി.
അവലംബം ↑ Usha Khanna at MSI പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Usha Khanna Deccan Herald Music India Online Archived 2006-03-18 at the Wayback Machine .
HinidiLyrix Usha Khanna at MSI
ഉഷസ് ഇംഗ്ലീഷ് വിലാസം https://ml.wikipedia.org/wiki/Ushas
കുട്ടികൾക്ക് എയിഡ്സ് പരിശോധനയും ചികിത്സയും നടത്തുന്ന ഒരു സംരംഭമാണ് ഉഷസ് .
കേരള സംസ്ഥാന എയ്ഡ്സ് നിയന്ത്രണ സൊസൈറ്റിയുടെ കീഴിലാണ് ഇത് പ്രവർത്തിക്കുന്നത്.
എച്ച്.ഐ.വി. അണുബാധിതർക്ക് ആവശ്യമായ ആന്റീ റിട്രോവൈറൽ ചികിത്സ ഉഷസ് കേന്ദ്രങ്ങളിലൂടെ ലഭ്യമാക്കുന്നുണ്ട്.
ദേശീയ എയ്ഡ്സ് നിയന്ത്രണ ഓർഗനൈസേഷനാണ് മരുന്നുകൾ ലഭ്യമാക്കുന്നത്.
രോഗപരിശോധനകൾ സർക്കാർ ആശുപത്രികളിൽ സൗജന്യമായി നടത്തിക്കൊടുക്കുന്നുമുണ്ട്.
സംസ്ഥാനത്തെ എല്ലാ സർക്കാർ മെഡിക്കൽ കോളേജുകളിലും പാലക്കാട് ജില്ലാ ആശുപത്രിയിലും ഉഷസ് കേന്ദ്രങ്ങൾ പ്രവർത്തിക്കുന്നുണ്ട്.
കൊല്ലത്തെ പബ്ലിക് ഹെൽത്ത് ലാബ്, പത്തനംതിട്ട, എറണാകുളം ജനറൽ ആശുപത്രികൾ, മലപ്പുറം, കണ്ണൂർ, കാസർഗോഡ്, മാനന്തവാടി, ഇടുക്കി (പൈനാവ്) എന്നിവിടങ്ങളിലും ഉഷസ് ഉപകേന്ദ്രങ്ങൾ പ്രവർത്തിക്കുന്നുണ്ട്.
അവലംബം പുറത്തേയ്ക്കുള്ള കണ്ണികൾ ഉഷസ് Archived 2014-04-02 at the Wayback Machine .
ഉഷാ നങ്ങ്യാർ ഇംഗ്ലീഷ് വിലാസം https://ml.wikipedia.org/wiki/Usha_nangiar
കൂടിയാട്ടം കലാകാരിയും അദ്ധ്യാപികയും ഗവേഷകയുമാണ് ഉഷാ നങ്ങ്യാർ .
2014 ൽ കൂടിയാട്ടത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
മിഴാവ് കലാകാരനായിരുന്ന ചാത്തക്കുടം കൃഷ്ണൻ നമ്പ്യാരുടെ മകളാണ്.
പൈങ്കുളം രാമ ചാക്യരായിരുന്നു ആദ്യ ഗുരു.
അമ്മന്നൂർ മാധവ ചാക്യാരുടെ പക്കലും ശിക്ഷണം നേടി.
കാലടി ശ്രീ ശങ്കരാചാര്യ സംസ്കൃത സർവ്വകലാശാലയിലെ അദ്ധ്യാപികയാണ്.
മിഴാവ് കലാകാരനായ വി.കെ.കെ. ഹരിഹരനാണ് ഭർത്താവ്.
ഏഴു വർഷത്തോളം തുടർച്ചയായി തൃശ്ശൂർ വടക്കുംനാഥ ക്ഷേത്രത്തിൽ കൂടിയാട്ടം അവതരിപ്പിച്ചു.
നമ്പ്യാർ സമുദായത്തിൽ നിന്ന് വിവാഹം കഴിച്ചതിന്റെ പേരിൽ വിവാഹ ശേഷം അവിടെ കൂടിയാട്ടമവതരിപ്പിക്കുവാൻ അവസരം നൽകിയില്ല.
നങ്ങ്യാർ സമുദായത്തിലെ സ്ത്രീകൾ ചാക്യാർ സമുദായത്തിൽ നിന്ന് വിവാഹം കഴിച്ചാൽ മാത്രമെ നങ്ങ്യാരമ്മയുടെ സ്ഥാനം നിറുത്തിക്കിട്ടൂ.
പുരസ്കാരങ്ങൾ കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) ചിത്രശാല അവലംബം ↑ {{ cite web }} : | first2= has numeric name ( help ) ↑ ↑ Usha Nangyar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരിക്കമേട് ഇംഗ്ലീഷ് വിലാസം https://ml.wikipedia.org/wiki/Arikamedu ഇംഗ്ലീഷ് വിലാസം https://ml.wikipedia.org/wiki/Arikamedu
ദക്ഷിണേന്ത്യയിൽ പോണ്ടിച്ചേരി പട്ടണത്തിന് 3 കിലോമീറ്റർ തെക്കുമാറി സ്ഥിതിചെയ്യുന്ന ചരിത്രപ്രധാനമായ ഒരു ഗ്രാമമാണ് അരിക്കമേട് .
ബി.സി.യിലും എ.ഡി. ആദ്യശതകങ്ങളിലും ഉണ്ടായിരുന്ന ഇന്തോ-റോമൻ വാണിജ്യ ബന്ധങ്ങളും സാംസ്കാരികസമ്പർക്കങ്ങളും വെളിപ്പെടുത്തുന്ന പലതരം ചരിത്രാവശിഷ്ടങ്ങളും ഉത്ഖനനഫലമായി ഇവിടെനിന്നു ലഭിച്ചിട്ടുണ്ട്.
പ്രാചീനകാലത്ത് പലതരം വർണസ്ഫടികങ്ങളും ശിലകളുംകൊണ്ടുള്ള അലങ്കാരശില്പങ്ങൾ നിർമ്മിക്കുന്ന ഒരു റോമൻ കേന്ദ്രം ഇവിടെയുണ്ടായിരുന്നതായി, ലഭ്യമായ തെളിവുകളുടെ അടിസ്ഥാനത്തിൽ, ഗവേഷകന്മാർ ഊഹിക്കുന്നു .
പ്രാചീന റോമും വെനീസുമായി ഇന്ത്യയ്ക്കുണ്ടായിരുന്ന വാണിജ്യസമ്പർക്കങ്ങളെക്കുറിച്ചു ധാരാളം തെളിവുകൾ ഇവിടെനിന്ന് ലഭിക്കുന്നു .
മസ്ലിൻതുണികൾ, നീലം, കുരുമുളക്, ഏലം, മറ്റ് സുഗന്ധദ്രവ്യങ്ങൾ, ശംഖുകളും കവടികളുംകൊണ്ടുള്ള അലങ്കാരവസ്തുക്കൾ തുടങ്ങിയവ അരിക്കമേട്ടിൽ നിന്ന് ഇറ്റാലിയൻ നഗരങ്ങളിലേക്കു കയറ്റിഅയച്ചുകൊണ്ടിരുന്നപ്പോൾ, അവിടങ്ങളിൽനിന്ന് ഇറക്കുമതി ചെയ്യപ്പെട്ടിരുന്ന മുഖ്യവസ്തുക്കൾ മധ്യധരണ്യാഴിത്തീരങ്ങളിലെ വീഞ്ഞും, അതു സൂക്ഷിക്കാൻ ഇരട്ടപ്പിടികളോടുകൂടിയ ഭരണികളും, സ്ഫടികപ്പാത്രങ്ങളും, വർണാഞ്ചിതമായ കളിമൺ ഉപകരണങ്ങളും ആയിരുന്നു.
ഇവയിൽ ചിലതിൽ പ്രാചീനലിപികളിലുള്ള ചില തമിഴ് ആലേഖനങ്ങളും കാണാം.
പ്രാചീന റോമൻമാതൃകയിലുള്ള നിരവധി വിളക്കുകളും ഇവിടെനിന്നു കണ്ടുകിട്ടിയിട്ടുണ്ട്.
ഒരു ഗുദാമായി ഉപയോഗിക്കപ്പെട്ടുവന്നത് എന്നു കരുതപ്പെടേണ്ട ഒരു എടുപ്പിന്റെ 150 അടി നീളമുള്ള തകർന്ന ഒരടിത്തറയും മതിൽകെട്ടിമറച്ച രണ്ട് അങ്കണങ്ങളും ഇവിടെ കാണാം.
കുളങ്ങളും ഇഷ്ടികകൊണ്ടുപടുത്ത രണ്ട് ഓവുചാലുകളും അവയുടെമീതെ ചില കലുങ്കുകളും ഈ നഷ്ടാവശിഷ്ടങ്ങളിൽ ഉൾപ്പെടുന്നു.
ഇവിടെ മണൽകുന്നുകളുടെ ഇടയിൽനിന്നു കിട്ടിയ ചില തകർന്ന പദാർഥങ്ങൾ ബാലന്മാർ കളിപ്പാട്ടങ്ങളായി ഉപയോഗിക്കുന്നതുകണ്ട് കൌതുകവും ജിജ്ഞാസയും വളർന്ന ചിലരാണ് ഈ സ്ഥലത്തിന്റെ സവിശേഷതകൾ 1937-ൽ പുരാവസ്തു ശാസ്ത്രജ്ഞന്മാരുടെ ശ്രദ്ധയിൽപ്പെടുത്തിയത്; തുടർന്ന് ഭാരതീയരും ഫ്രഞ്ചുകാരുമായ ഗവേഷകന്മാർ ഇവിടെ നീണ്ടുനിന്ന ഉത്ഖനനങ്ങൾ നടത്തി.
ഇന്ത്യൻ പുരാവസ്തു പര്യവേക്ഷണവകുപ്പിന്റെ (Archaeolo-gical Survey of India) മേധാവിയായിരുന്ന മോർട്ടിമർ വീലറുടെ നേതൃത്വത്തിൽ 1945-ൽ നടത്തപ്പെട്ട ദീർഘമായ ഉത്ഖനനങ്ങളാണ് ചരിത്രപ്രാധാന്യമുള്ള നിരവധി പദാർഥങ്ങൾ പുറത്തുകൊണ്ടുവന്നത്.
1947-48 കാലത്ത് ഫ്രഞ്ച് ഗവൺമെന്റ് നിയോഗിച്ച ജെ.എം. കാസുവേൻ എന്ന ശാസ്ത്രജ്ഞനും ഇവിടെ എത്തി, ഗവേഷണങ്ങൾ നടത്തുകയുണ്ടായി.
തമിഴ്നാടു ഗവൺമെന്റിന്റെ ചെന്നൈയിലെ പുരാവസ്തു ശേഖരത്തിൽ അരിക്കമേട്ടിൽ നിന്നു ലഭിച്ച പല അപൂർവവസ്തുക്കളും പ്രദർശനത്തിനു വച്ചിട്ടുണ്ട്.
അവലംബം പുറത്തേക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരിക്കമേട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
Arikamedu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Excavations at Arikamedu Archived 2006-04-24 at the Wayback Machine .
Arikamedu Archived 2008-04-19 at the Wayback Machine .
on the website of Government of Pondicherry Exploration Off Arikamedu by Archaeological Survey of India Arikamedu Archaeological Site in India - A Brief Note by Discover India Site Archived 2007-03-12 at the Wayback Machine .
Poduke or Arikamedu the most ancient Tamil city Archived 2012-03-08 at the Wayback Machine .
Official site of Arikamedu Museum Gallery
അരിക്കുരിയ ഇംഗ്ലീഷ് വിലാസം https://ml.wikipedia.org/wiki/Rice_kuriya Rice kuriya അരിക്കുരിയ
കാസറഗോ‍ഡ് ജില്ലയുടെ ചില ഭാഗങ്ങളിൽ പണ്ടു കാലത്ത് അരി കഴുകുന്നതിന് വേണ്ടി  ഈറ്റ കൊണ്ട് പ്രത്യേകം നിർ‍മ്മിച്ച് ഉപയോഗിച്ചിരുന്ന ഒരു പാത്രമാണ് അരിക്കുരിയ എന്ന് അറിയപ്പെടുന്നത്.
ഏകദേശം ഒരടി മുതൽ ഒന്നരയടി വരെ ഉയരത്തിൽ രണ്ടടിയോളം ചുറ്റളവിൽ, വായ് ഭാഗം വൃത്താകൃതിയിലും അടിഭാഗം ചതുരാകൃതിയിലും ആണ് ഇത് നിർമ്മിക്കുന്നത്.
സദ്യയ്ക്കും മറ്റും ചോറ് വിളമ്പാനും ഇത് ഉപയോഗിച്ചിരുന്നു.
അരിക്കുളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Arikkulam_Gramapanchayat
കോഴിക്കോട് ജില്ലയിൽ കൊയിലാണ്ടി താലൂക്കിൽ പന്തലായനി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്.
വിസ്തീർണം 16.25  ചതുരശ്ര കിലോമീറ്റർ
അതിരുകൾ: വടക്ക് നൊച്ചാട്, മേപ്പയൂർ പഞ്ചായത്തുകൾ, തെക്ക് ഉള്ളിയേരി പഞ്ചായത്ത്, കൊയിലാണ്ടി മുനിസിപ്പാലിറ്റി, പടിഞ്ഞാറ് കീഴരിയൂർ, മേപ്പയൂർ പഞ്ചായത്തുകൾ, കൊയിലാണ്ടി മുനിസിപ്പാലിറ്റി, കിഴക്ക് നടുവണ്ണൂർ, നൊച്ചാട് പഞ്ചായത്തുകൾ എന്നിവയാണ്‌.
പത്മശ്രീ മാണിമാധവചാക്യാരുടെ ജന്മസ്ഥലം എന്ന രീതിയിലും ഈ ഗ്രാമം പ്രശസ്തമാണ്‌.
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 24587 ഉം സാക്ഷരത 88.99 ശതമാനവും ആണ്‌.
അരിച്ചൂരൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Calamus_travancoricus
കേരളത്തിലെ നനവാർന്ന നിത്യഹരിതവനങ്ങളിൽ പരക്കെ കാണപ്പെടുന്ന ഒരുതരം ചൂരലാണ് അരിച്ചൂരൽ .
( ശാസ്ത്രീയനാമം : Calamus travancoricus ) .
വണ്ണം തീരെ കുറവാണ്.
ഇലയ്ക്ക് 40-60 സെ, മി നീളം കാണും.
ചെറുചൂരൽ, വള്ളിച്ചൂരൽ എന്നെല്ലാം അറിയപ്പെടുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Calamus travancoricus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Calamus travancoricus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരിത ഫ്രാങ്ക്ലിൻ
ഒരു അമേരിക്കൻ ഗായികയും ഗാനരചയിതാവും സംഗീതജ്ഞയുമാണ് അരിത ലൂയിസ് ഫ്രാങ്ക്ലിൻ (ജനനം: മാർച്ച് 25 , 1942: മരണം ആഗസ്റ്റ് 16, 2018).
പതിനെട്ട് ഗ്രാമി പുരസ്കാരങ്ങൾ നേടിയിട്ടുള്ള ഫ്രാങ്ക്ലിൻ, 7.5 കോടി ആൽബങ്ങൾ ലോകമെമ്പാടുമായി വിറ്റഴിച്ചു കൊണ്ട് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള ഒരു കലാകാരിയാണ്.
തന്റെ സംഗീത ജീവിതത്തിനിടയിൽ വിവിധ പുരസ്കാരങ്ങൾ ലഭിച്ചിട്ടുള്ള ഫ്രാങ്ക്ലിൻ 1987-ൽ റോക്ക് ആൻഡ് റോൾ ഹാൾ ഓഫ് ഫെയ്മിൽ ചേർക്കപ്പെട്ടിട്ടുണ്ട്.
ഈ നേട്ടം കൈവരിക്കുന്ന ആദ്യ വനിതയാണ് ഇവർ.